CELEX: 32009R0299
Language: fi
Date: 2009-04-08 00:00:00
Title: Komission asetus (EY) N:o 299/2009, annettu, 8 päivänä huhtikuuta 2009 , eräiden tavaroiden luokittelusta yhdistettyyn nimikkeistöön

9.4.2009   
            
            
               FI
            
            
               Euroopan unionin virallinen lehti
            
            
               L 95/37
            
         
      KOMISSION ASETUS (EY) N:o 299/2009,
   annettu, 8 päivänä huhtikuuta 2009,
   eräiden tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön (CN) yhdenmukaisen soveltamisen varmistamiseksi on tarpeen toteuttaa toimenpiteitä tämän asetuksen liitteessä tarkoitettujen tavaroiden luokittelemiseksi.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön tai joilla lisätään siihen alanimikkeitä ja jotka otetaan käyttöön erityisillä yhteisön säännöksillä tullien ja muiden tavarakauppaan liittyvien toimenpiteiden soveltamiseksi.
            
         
               (3)
            
            
               Yleisten tulkintasääntöjen nojalla tämän asetuksen liitteenä olevan taulukon sarakkeessa 1 kuvattu tavara olisi luokiteltava sarakkeessa 2 mainittuun CN-koodiin mainitun taulukon sarakkeessa 3 mainittavista syistä.
            
         
               (4)
            
            
               On aiheellista säätää, että tiedon saaja voi soveltaa jäsenvaltioiden tulliviranomaisten tavaroiden luokittelemisesta yhteiseen nimikkeistöön antamaa sitovaa tariffitietoa, joka ei ole tämän asetuksen mukainen, vielä kolmen kuukauden ajan yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 kuvattu tavara luokitellaan yhdistettyyn nimikkeistöön kyseisen taulukon sarakkeessa 2 mainittuun CN-koodiin.
   2 artikla
   Jäsenvaltioiden tulliviranomaisten antamaa sitovaa tariffitietoa, joka ei ole tämän asetuksen mukainen, voidaan soveltaa vielä kolmen kuukauden ajan asetuksen (EY) N:o 2913/92 12 artiklan 6 kohdan mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä huhtikuuta 2009.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Taulukko:
               
               
                  Tavaran kuvaus
                  Luokittelu (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Vähittäismyyntiä varten pahvilaatikkoon pakattu sarja, jossa on
                  
                              —
                           
                           
                              erilaisia muovihelmiä ja koruja, jotka on tarkoitettu pujotettaviksi lankaan,
                           
                        
                              —
                           
                           
                              rulla synteettilankaa,
                           
                        
                              —
                           
                           
                              magneettikuutioita,
                           
                        
                              —
                           
                           
                              ohjeet, ja
                           
                        
                              —
                           
                           
                              kankaasta tehty vetonauhallinen pussi.
                           
                        Tällaisella lapsille tarkoitetulla sarjalla voidaan koota epäaitoja koruja, joita voidaan muunnella magneettikuutioita käyttäen.
                  Pussia voidaan käyttää sekä eri osien että koottujen epäaitojen korujen säilyttämiseen.
               
               
                  9503 00 70
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 9503 00 ja 9503 00 70 nimiketekstien mukaisesti.
                  Tuotteen esittämismuodosta ja yksittäisten osien arvosta voidaan selvästi todeta, että sarja on tarkoitettu leluksi (ks. myös nimikettä 9503 koskevien HS-selitysten viimeistä edellinen kappale).
                  Luokittelu nimikkeen 7117 epäaidoksi koruksi ei ole mahdollista, koska kokoamisen jälkeen tuotteella on lelun ulkonäkö ja ominaisuudet.
                  Sarja on siis muu lelu sarjana tai täydellisenä varusteena ja sen vuoksi se on luokiteltava CN-koodiin 9503 00 70.